钦定古今图书集成/明伦汇编/氏族典/第101卷 > 《廖用贤尚友录》 > 齐之鸾
## 钦定古今图书集成/明伦汇编/氏族典/第101卷 > 《廖用贤尚友录》 > 齐之鸾

按《明外史齐之鸾传》：“之鸾字瑞卿，桐城人。正德六年
进士。改庶吉士，授刑科给事中。帝将巡边，疏谏不省，
之鸾再迁兵科左给事中。帝将南巡，之鸾偕同官力
谏，章入二日未报，之鸾等伏阙俟命，帝令中官传谕，
乃退。宸濠反，张忠、许泰等南征，命之鸾从军。贼灭忠、
泰，广搜逆党，株引无辜，之鸾多所间释。且请蠲田租停力役，宽逋负。帝颇采纳。初冒徐姓，至是始复焉。世
宗践阼，大计京官，被中伤，谪崇德丞。屡迁宁夏佥事。
时方大修边墙，之鸾董役。巡抚胡东皋称其能，举以
自代。历河南、山东副使。召为顺天府丞。未行，盗发，留
镇抚。寻擢河南按察使。卒官。